يسوع الناصرى، المعروف كمان باسم يسوع المسيح، فى المسيحيه، شخصيه محوريه بتؤمن كل الكنايس المسيحيه انه ابن الله و الله المتجسد من العدرا مريم. اليهودية بترفض الادعاء بإن يسوع هو المسيا. المصادر الرئيسيه للمعلومات عن حياة و تعاليم يسوع هى الاناجيل الكنسيه الاربعه الموجوده فى كتاب العهد الجديد، و ان كان فيه باحثين بيقولو ان النصوص الثانيه (زى انجيل لوقا)، هى كمان مصادر للمعلومات عن يسوع التاريخى. معظم الباحثين فى مجالات التاريخ التوراتى و الدراسات التوراتية بيعتقدو ان النصوص القديمة عن حياة يسوع هى، على الاقل جزئيا، دقيقة. و بيوافقو على أن يسوع كان يهودى جليلى و كان بيعتبر معلم و مداوى كمان عموما بيقبل انه اتعمد بواسطة يوحنا المعمدان، و اتصلب فى اورشليم بناء على أوامر من محافظ يهودا الرومانى بيلاطس البنطى، بتهمة التحريض على العصيان ضد الامبراطورية الرومانية و دا بسبب ان الفقراء و المضطهدين اعتبروه ملك، لأنه كان متضامن معاهم. و بغض النظر عن الحاجات دى, فيه استنتاجات و دراسات أكاديمية مش حاسمة عن التسلسل الزمنى لحياة يسوع, رسالة وعظه، و طبقة يسوع الاجتماعية، والبيئة الثقافية، و توجهه الدينى العلماء بيتنافسو انهم يعرضو أوصاف يسوع على انه كان المسيح المنتظر (المسيا), او وصف يسوع نفسه على انه المسيح, او بوصفه زعيم لحركة الرهيبة, او وصفه على انه حكيم متجول و يتمتع بشخصية المعالج, او وصفه على انه مؤسس حركة دينية مستقلة.